ཁྱིམ་བདག་མང་པོར་བྱིས་པ་གཉིད་དུ་ཉལ་ཁར་སྒྲུང་བཤད་དེ་ཉལ་ཁའི་ཆོ་ག་ལྟ་བུ་ཞིག་ཆགས་སུ་བཅུག་ནས་བྱིས་པ་གཉིད་ཉལ་བ་ལ་རོགས་སུ་འགྲོ་བའི་རྒྱུན་སྲོལ་ཞིག་ཡོད་པ་རེད།གློག་བཀར་ནས་གཉིད་ཉལ་བ་མིའི་ལུས་པོ་ལ་ཤིན་ཏུ་གནོད་པར་མ་ཟད་བྱིས་པ་དག་སྔ་འཚར་འབྱུང་བའི་རྒྱུ་གཙོ་བོ་ཞིག་ཡིན་པས།ཉལ་ཁའི་ཁ་ལག་བཀྲུ་བ་སོགས་མཇུག་རྫོགས་རྗེས་ཁྱིམ་ཚང་ལ་ཉལ་ཁའི་ཆོ་ག་ལྟ་བུ་ཞིག་ཡོད་པ་ཡིན་ན་ཁྱིམ་གཅིག་གི་འདུ་ཤེས་ཇེ་དྲག་ཏུ་འགྲོ་བ་ལ་ཕན་པ་ཆེན་པོ་ཡོད་པ་རེད།ཆོ་ག་དེ་ཤིན་ཏུ་ནས་སྟབས་བདེ་པོ་ཡོད་པ་ཡིན་ཏེ་དཔེར་ན་གཅིག་གཉིས་གསུམ་ད་གཉིད་ཉལ་བར་བྱ་ལྟ་བུའམ་ཡང་ན་གཅིག་གཉིས་གསུམ་ད་ཉལ་ཁའི་སྒྲུང་བཤད་མགོ་རྩོམ་རྒྱུ་ཡིན་ལྟ་བུས་ཆོག་པ་རེད་ལ་དེས་བྱིས་པ་དག་ལ་འཚོ་བའི་གོམས་སྲོལ་ཡག་པོ་ཞིག་ཆགས་སུ་འཇུག་ཐུབ་ཀྱི་ཡོད།ཕ་མའི་སྐད་དང་སྒྲ་ནི་བྱིས་པ་དག་ལ་ཆེས་རྒྱུས་ཡོད་པ་དེ་ཡིན་པས་གློག་གཟིམ་རྗེས་བྱིས་པ་དག་ལ་ཆེས་མེད་དུ་མི་རུང་བའང་ཁྱིམ་བདག་གི་སྐད་དང་དབུགས་ལེན་པའི་སྒྲ་ཡིན།ཁྱིམ་བདག་དག་གིས་སྒྲ་མཉེན་ཞིང་ལྷོད་པ་ཞིག་གིས་སྒྲུང་དལ་གྱིས་འཆད་དགོས་ལ་སྒྲུང་བཤད་པའི་མགྱོགས་ཚད་ནི་བྱིས་པས་དབུགས་ལེན་པའི་མགྱོགས་ཚད་ལས་ཅུང་དལ་བར་བྱས་ནས་བྱིས་པ་དག་ལ་སོ་སོར་རྟོག་ཀློང་དུ་རྒྱུ་བར་བྱེད་དགོས་པ་དང་ཡུན་གྱིས་ཡུན་གྱིས་བྱིས་པ་དག་རང་ཤུགས་ཀྱིས་བདེ་བའི་གཉིད་དུ་ལོག་འགྲོ་བ་རེད།ཁྱིམ་བདག་གི་དབུགས་ལེན་པའི་སྒྲ་ལས་གཉིད་ཉལ་བ་དང་སྐད་སྒྲ་དེ་ལས་ཡར་སད་པར་གྱུར་པ་གཉིས་གཅིག་ཏུ་གལ་ཆེ་ཞིང་གཉིས་ཀས་བྱིས་པ་ལ་བདེ་བའི་སྣང་བ་སྟེར་ཐུབ་ཀྱི་ཡོད་པས་ལངས་ཁའི་སྒྲུང་དེ་ཡང་ཤིན་ཏུ་གལ་ཆེ་པོ་ཡོད་པ་རེད།ནུབ་མོ་མ་ཉལ་སྔོན་ལ་བྱིས་པར།གཅེས་ཕྲུགསང་ཉིན་ཞོགས་པ་ཆུ་ཚོད་བདུན་ཐོག་ཡར་ལངས་རྒྱུ་བྱེད།ཨ་མས་ཁྱོད་ལ་ཆུ་ཚོད་དྲུག་དང་སྐར་མ་ང་ལྔའི་སྟེང་ནས་སྒྲུང་བཤད།སྒྲུང་བཤད་ནས་སྐར་མ་ལྔའི་རྗེས་ལ་ཁྱོད་ཀྱིས་མིག་ཕྱེ་ནས་ཡར་ལངས་རྒྱུ་བྱེདཅེས་ནུབ་མོ་མ་ཉལ་སྔོན་ལས་བྱིས་པ་དང་དུས་ཆད་བྱེད་དགོས་ལ།དེ་ལྟར་བྱས་ན་བྱིས་པ་ལའང་ལངས་ཁའི་ཆོ་ག་ཞིག་གི་ཚུལ་གྱིས་གྲ་སྒྲིག་ཡོད་པ་ཡིན།དེའང་ཅི་ཞིག་འཆད་པར་འགྱུར་བ་དེ་གཙོ་བོ་མ་ཡིན་པར་ཁྱིམ་བདག་གི་སྐད་སྒྲ་དང་བརྩེ་བ་དེ་གཙོ་བོ་ཡིན་པ་རེད་ལ།གལ་ཏེ་བྱིས་པ་ཡིས་སྐར་མ་གཅིག་རིང་ལ་ལེ་ལོ་བྱས་ན་དེའི་ཕྱི་ཉིན་སྐར་མ་གཅིག་ལ་མ་གཏོགས་མི་འཆད་ཅེས་ལ་སོགས་པ་སྔ་མོ་ནས་བྱིས་པ་ལ་བཤད་དེ་ཁོ་ལ་གཤིས་ཀ་དང་གོམས་སྲོལ་ཡག་པོ་ཞིག་ཆགས་སུ་འཇུག་དགོས་ཀྱི་ཡོད་པ་རེད།